text: [{"text_idx": "#000004", "text": "Komishiiniin filannoo Afgaanistaan bu\u2019aa filannoo Prezdaantummaa September 28/2019 geeggeeffamee ture, ji\u2019a shan booda guyyaa hardhaa kan labse yoo tahu, Prezdaant Ashiraf Gaanii sagalee 50.64% argachuun irra deebiin filatamuu beeksise. Morkataa cimaa prezdaant Gaanii kan tahe, hojii geggeessaan mootummaa biyyattii Abdullah Abdullah ammoo sagalee 39.52% kan argate tahuu labsame."}, {"text_idx": "#000006", "text": "Komishiiniin Filannoo Afgaanistaan har\u2019a Prezdaant Ashiraf Gaanii irra deebiin filatamuu eega labseen boodas, Dr. Abdullah gama isaatiin filannicha injifatuu labsuun kophatti kaabinee mootummaa hundeessuu beeksise.\nQondaaltonni lamaan waggaa shan duras filannoo prezdaantummaa irratti wal dhabuun, jaarsummaa Ameerikaatiin aangoo qoodatanii mootummaa walootiin biyyattii kan bulchaa turan tahuun ni beekama."}]